Bønsnes kirke

Bønsnes kirke er en liten langkirke på Bønsnes, ytterst på Røysehalvøya i Hole kommune, Buskerud fylke. Kirken har ikke vært sognekirke, men sagn og tradisjon beskriver den som votiv- eller gavekirke, reist som en takk til Gud.Christie 1993,  20 Dateringen av kirken har variert gjennom tidene, men de fleste mener nå at den er fra omkring 1300.

 Datering 
miniatyr|upright|venstre|Madonna med barn fra 1200-tallet
På folkemunne heter det seg at det var Olav den hellige som bygget kirken. Det står en bauta til hans minne like foran klokketårnet. Noen mener også at Olav kan ha vokst opp på Bønsnes, som er en gammel storgård (nå delt). Andre mener at det var på Stein gård han vokste opp.

Kirken har tidligere blitt datert til slutten av 1000-tallet, og man mente endog å vite at den var bygd av kong Olav Kyrre til minne om St Olav.

Kirkehistorikerne Sigrid og Håkon Christie mente at kirken «tilhører en gruppe langkirker som vant innpass i andre halvdel av 1200-tallet».Christie 1993, 66 Øystein Ekroll mente at kirken knapt kan være bygget før 1300, men kanskje heller senere. Riksantikvarens datering er «Ut fra den bevarte og trolig opprinnelige vestportalen som har spissbue, bør kirken kunne antas å være reist etter ca. 1300».

Bygningen
Den middelalderske steinkirken var forfallen og ute av bruk i 1500 og 1600-årene. Fra 1680 begynte en oppbygging av kirken fra gaver som ble gitt den, og fra ca. 1727 ble Bønsnes kirke tatt i bruk igjen.

Kirketårnet i vest har kvadratisk grunnplan, og ble oppført i tre i 1850-årene. Tårnet har en vindfløy med årstallet 1862.

Murene er ca. 130 cm tykke og pusset utvendig og innvendig. Den øvre delen av begge gavlmurene ble tatt ned da kirken fikk et nytt tak med mindre takvinkel på  1800-tallet. Et vesttårn av tre ble oppført foran vestgavlen i 1862. Prekestolen ble skjenket av Anders Christensen og hustru fra Grinaker stavkirke i 1726, da denne fikk en ny.

Vestportalen er opprinnelig, men den ble omarbeidet i 1952, da den fikk nye dører.

I 1743 noterte sogneprest Iver Wiel at det var en runeinnskrift på en av kirkeklokkene: «þorgeir:prester:let:gera:mik:ion:gerde:mik:med:guz:misku» På moderne norsk blir det: Torgeir prest lot gjøre meg. Jon gjorde meg med Guds nåde. Klokken ble sendt til Nederland for omstøping i 1753. Runene og språket i innskriften dateres til middelalderen.Christie 1986

 Se også 
 Hole kirke
 Stein kirkeruin
 Sollihøgda kapell
 Helgelandsmoen kapell

 Referanser 
Ekroll 1997

Litteratur





Eksterne lenker
 Sigrid Marie Christie, Håkon Christie. Bønsnes kirke i Norges Kirker utgitt av NIKU og KA
 Bønsnes kirke
 Arc Bønsnes kirke



Kategori:Kirker i Hole
Kategori:Kirker i Ringerike prosti
Kategori:Kulturminner i Hole
Kategori:Norske middelalderkirker i stein
Kategori:Norske kirker fra 1300-tallet
Kategori:Langkirker i Tunsberg bispedømme
Kategori:Fredete byggverk i Buskerud